Richard Gere

Richard Tiffany Gere (født 1949) er en amerikansk skuespiller, kjent for roller i filmer som En offiser og en gentleman, Pretty Woman og Chicago.

 Oppvekst 
Gere ble født i Philadelphia av metodistiske foreldre med anglo-irsk herkomst. Faren, Homer George Gere, eide et lite forsikringsselskap, mens moren, Doris Anna Tiffany, var husmor. Gere har tre søstre og en bror.

I 1967 gikk Gere ut av North Syracuse Central High School, der han gjorde seg bemerket i idrett og musikk (han spilte trompet). Han gikk på University of Massachusetts Amherst i to år, før han droppet ut for å satse på en karriere som skuespiller eller trompetist.

 Karriere 
Geres første store rolle som skuespiller var i originaloppsetningen av Grease i London i 1973. På midten av 1970-tallet begynte han å få roller i Hollywood-filmer, som Hvor er mr. Goodbar i 1977 og Terrence Malicks Himmelske dager i 1979. Sitt store gjennombrudd fikk Gere i 1980, da han hadde hovedrollen i American Gigolo. Denne ble fulgt av kassasuksessen En offiser og en gentleman, som spilte inn over $100 millioner i 1982. Denne filmen førte til at Gere ble den første mannen som kom på coveret av Vouge.

Geres filmer på 1980-tallet varierte fra suksesser til flopper, men hans status som stjerne ble bekreftet med filmene Internt oppgjør og Pretty Woman i 1990. Ut over 1990-tallet spilte han i flere inntektsbringende filmer, som Somersby i 1993, Et spørsmål om skyld i 1996 og Runaway Bride i 1999, som igjen førte han sammen med hans motspiller i Pretty Woman, Julia Roberts. I 1999 ble han kåret til «Sexiest Man Alive» av People Magazine.

I 2002 spilte han i tre store filmer; Mothman - Dødens budbringer, en skrekkthriller som fikk noen gode anmeldelser, "Unfaithful", som gjorde det bra i billettboden, og den kritikerroste Chicago, som ga Gere en Golden Globe for beste skuespiller i en komedie eller musikal. I 2004 kom dansedramaet, Skal vi danse?, som ble populær, mens hans siste film, Bee Season ikke klarte å finne et publikum da den kom høsten 2005.

 Privatliv 
Mellom 1991 og 1995 var Gere gift med supermodellen Cindy Crawford. I 2002 giftet han seg med skuespilleren Carey Lowell, etter at de hadde vært sammen i flere år. De har en sønn sammen, Homer James Jigme Gere, som ble født i 2000.

Gere er praktiserende buddhist, og er en aktiv støttespiller til Dalai Lama. Han kjemper for å forbedrede menneskerettigheter i Tibet, var med på å grunnlegge Tibet House og satt i styret for International Campaign For Tibet. Richard Gere driver veldedighetsorganisasjonen The Gere Foundation.  Han er også aktiv i økologiske spørsmål, og kampen mot aids.

 Utvalgt filmografi 
 År  Tittel  Originaltittel  Rolle  Kommentar 2005  Bee Season   Saul Naumann  2004  Skal vi danse?  Shall We Dance  John Clark  2002  Chicago   Billy Flynn  2002  Unfaithful   Edward Sumner  2002  Mothman - Dødens budbringer  The Mothman Prophecies  John Klein  2000  Dr. T og kvinnene  Dr. T & the Women  Dr. T  2000  Høst i New York  Autumn in New York  Will Keane  1999  Runaway Bride   Ike Graham  1997  Sjakalen  The Jackal  Declan Joseph Mulqueen  1997  Rød rettferdighet  Red Corner  Jack Moore  1996  Et spørsmål om skyld  Primal Fear  Martin Vail  1995  Kongens riddere  First Knight  Lancelot  1994  Vendepunktet  Intersection  Vincent Eastman  1993  Mr. Jones   Mr. Jones  1993  Sommersby   John Robert 'Jack' Sommersby  1992  Final Analysis   Dr. Isaac Barr  1990  Pretty Woman   Edward Lewis  1990  Internt oppgjør  Internal Affairs  Dennis Peck  1988  Siste utvei  Miles from Home  Frank Roberts, Jr.  1986  Uten nåde  No Mercy  Eddie Jillette  1986  Power   Pete St. John  1985  King David   David  1984  The Cotton Club   Dixie Dwyer  1983  Beyond the Limit   Dr. Eduardo Plarr  1983  Til siste åndedrag  Breathless  Jesse Lujack  1982  En offiser og en gentleman  An Officer and a Gentleman  Zack Mayo  1980  American Gigolo   Julian Kaye  1979  Yanks   Matt  1978  Skilleveien  Bloodbrothers  Thomas Stony De Coco  1978  Himmelske dager  Days of Heaven  Bill  1977  Hvor er mr. Goodbar  Looking for Mr. Goodbar  Tony Lo Porto  

 Referanser 

 Eksterne lenker 

 Gere Foundation

Kategori:Skuespillere fra USA
Kategori:Personer fra Philadelphia